Deg unadi nneɣ nufa-d dakken aselmed n tutlayt n tmaziɣt s tarayt n yisenfaren, drus n wakud i as-fkan, llan kra n ttawilat maɛna aṭas n wayen ixuṣṣen, ugur ameqqran d asexdem n tarayt-agi war aheggi n yiselmaden aya yeǧǧa inelmaden xeddmen aṭas n wugulen wid i dyettuɣalen s umata di tira n yinelmaden ccudden ɣer tezdit ,ur ssinen ara ad bḍun iferdisen ilmend n talɣa d unamek, ur ẓrin ara tawuri n wawal di tefyirt. Asexleḍ gar teɣra ila assaɣ srid ɣer temsislit d tesniselt ,d yigulen n temsertit mi ara n3eddi seg ususru ɣer tira. Deg uḥric-agi nessexdem adiwenni akked yiselmaden nefka-asen isteqsiyen ɣef wayen yerzan ugulen idttafen yineladen di tira Γer taggara, ad nger tamawt, yuwi-d ad yili usileɣ n yiselmaden akken aselmed s tzemmar ad yefti ad d-yawi s yiri. Nessaram akatay-agi-nneɣ ad yili d amedya, akken inelmaden ad ḍefren almad n tira. Imi aṭas n temsal ur nefri ara ilaq wid te3na temsalt ad xedmen, ad snarnin tutlayt akken ad neɣsen wuguren d yigulen, d akken nessaram iselmaden ad lḥun deg yiwen n ubrid ara yesddukklen tiktiwin-nsen.